Rundt omkring på de nordjyske Falck stationer lavede de strejkende falckreddere forskellige happenings i løbet af natten til torsdag blandt andet ved alarmcentralen i Brønderslev. Til trods for nattens protester kan et nyt forlig være meget tæt på. - Mit bedste bud på det og det står for min helt egen holdning det er at indenfor de næste 24 timer at der sker noget rent forhandlingsmæssigt nu har vi brugt fire uger til at sidde og kigge på hinanden og det må ligesom være nok nu skal der handling til, siger fællestillidsmand for Falckredderne i Nordjylland Vagn Kvist til TV2/NORD. Heller ikke hos Falcks ledelser er man afvisende overfor et snarligt nyt forlig. Der har løbende været en kontakt mellem Falck og 3F på centralt hold siden afstemningsresultatet men hvad der bliver talt om, og hvad der ikke bliver talt om, det har jeg ingen idé om, fortæller Regionsdirektør Claus Aagaard. Tillidsmand Vagn Flink tror at hvis parterne bliver enige om et nyt forlig som redderne kan godkende, vil konflikten være et overstået kapitel om mindre end to uger - så måske flyver falken snart igen.

Opsummering:
Både medarbejdere og ledelse hos Falck holder vejret